Keleos (Eleusína)

Keleos (starogr. Κελεός – Keleos, ) je v gréckej mytológii eleusínsky kráľ, otec synov Triptolema a Démofoónta.

Kráľ Keleos so svojou manželkou Metaneirou poskytli prístrešie a pohostinnosť bohyni Demeter, keď v hlbokom žiali blúdila svetom a hľadala svoju dcéru Persefonu, ktorú uniesol boh podsvetia Hádes .

Demeter, potom z vďačnosti naučila ich staršieho Triptolema pestovať obilie a prikázala mu, aby sa stal učiteľom poľnohospodárstva pre všetky národy. Mladšiemu Démofoóntovi chcela darovať večnú slávu, ale nešťastnou zhodou okolností mu spôsobila smrť.

Keď kráľ Keleos odišiel z Eleusíny  dal vybudovať pri prameni Kallichore bohyni Demeter veľkolepý chrám, ktorý sa stal strediskom budúcich eleuzínskych mystérií, veľkolepých každoročných slávností na prelome septembra a októbra.

 Zdroje 



Kategória:Postavy gréckej mytológie